નિંજુરે ઉમેર્યું, ‘વ્યાસ, ભગવાનને સસલાં કે ગીનીપીગ કરતાં ઉંદર વધારે ગમે છે. કારણ કે ઉંદર એક સાથે ચૌદ બચ્ચાં પણ આપે છે જ્યારે ગીનીપીગ એક પ્રસવમાં માત્ર ત્રણ જ જન્મે અને એ પણ બે પ્રસવોની વચ્ચે સમય પણ વધારે લાગે છે! અને ગીનીપીગને પાંજરાં મોટાં જોઈએ, જગ્યા ઘણી રોકે, ખાવા પણ વધારે જોઈએ. ઉંદરોને માટે એક જ સાઇઝનાં આવાં પાંજરાં હોય તો આઠ-દસ એક સાથે રહી શકે. એમનું લિટર પણ જલદી આવે છે. અમારું એનિમલ-ફાર્મ બહુ પ્રખ્યાત છે. ભગવાનના ઉંદર એક્સપોર્ટ પણ થાય છે.’